**ne fierbe oala**

*Vasile Andreica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bag vorbe în mașina de tocat

le iau în pumni și modelez chiftele

hrănind morișca viselor cu ele

prăjite-n lacuri de ulei uzat

adus din fostele bucătării

din niște fantomatice localuri

unde curgeau cândva arome-n valuri

pe urma legendarelor tării

din fructele gândirii fermentate

cu drojdia ispitei literare

ce se căznea să prindă clipa care

sâ poarte omul în eternitate

dar tac și-mi beau agheasma-n bună pace:

ne fierbe oala lumii orice-am face.